text: Sønderborg kåret til årets Europa-by 
  08 april 2011 kl. 12.35
  Sønderborg bliver udnævnt af Europabevægelsen. Det er en æres-titel ledsaget af en vandrepokal. 
  Sønderborg får prisen fordi kommunen deltager aktivt i EU?s uddannelses og kulturprogrammer. Kommunen fremmer aktivt grænseoverskridende samarbejde og har hele året gjort en aktiv indsats for at fremme europæiske tiltag.
  
  Måske kultur-hovedstad
  Europabevægelsens landsformand Erik Boel minder i den forbindelse om, at Sønderborg arbejder seriøst og målrettet på at blive Europæisk Kulturhovedstad i 2017. Det er et konkret eksempel på, at Sønderborg bringer Europa tættere på borgerne. 
  Europabevægelsen har lagt vægt på, at Sønderborg arbejder engageret på at inddrage Europa i udviklingen af kommunen. Flagskibet er ambitionen om at blive kulturhovedstad i samarbejde med region Sønderjylland-Slesvig.
  